CELEX: 62009CJ0526
Language: sk
Date: 2010-12-02
Title: Rozsudok Súdneho dvora (šiesta komora) z 2. decembra 2010. # Európska komisia proti Portugalskej republike. # Nesplnenie povinnosti členským štátom - Životné prostredie - Smernica 91/271/EHS - Čistenie komunálnych odpadových vôd - Článok 11 ods. 1 a ods. 2 - Vypúšťanie priemyselných odpadových vôd do zberných systémov a čističiek priemyselných odpadových vôd - Podliehanie predchádzajúcim nariadeniam a/alebo osobitným povoleniam - Nevydanie povolenia. # Vec C-526/09.

Rozsudok Súdneho dvora (šiesta komora) z 2. decembra 2010 – Komisia/Portugalsko
      (vec C‑526/09)
      „Nesplnenie povinnosti členským štátom – Životné prostredie – Smernica 91/271/EHS – Čistenie komunálnych odpadových vôd – Článok 11 ods. 1 a 2 – Vypúšťanie priemyselných odpadových vôd do zberných systémov a čističiek priemyselných odpadových vôd – Podliehanie predchádzajúcim nariadeniam a/alebo osobitným povoleniam – Neexistencia povolenia“
      1.                     Žaloba o nesplnenie povinnosti – Dôkaz o nesplnení povinnosti – Bremeno zaťažujúce Komisiu – Predloženie skutočností poukazujúcich
            na nesplnenie povinnosti – Vyvrátenie prináležiace dotknutému členskému štátu (článok 258 ZFEÚ; smernica Rady 91/271, článok
            11 ods. 1 a 2) (pozri body 21, 22, 32)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ; smernica Rady 91/271, článok 11 ods. 1 a 2) (pozri body 24, 25)
      Predmet
      
         
               Nesplnenie povinnosti členským štátom – Porušenie článku 11 ods. 1 a 2 smernice Rady 91/271/EHS z 21. mája 1991 o čistení
                  komunálnych odpadových vôd (Ú. v. ES L 135, s. 40; Mim. vyd. 15/002, s. 26) – Povolenie vypúšťať odpadové vody – „Estação
                  de Serviço Sobritos“
               
            Výrok
      
         
                  1.
               
               
                  
               
               
                  	Portugalská republika si tým, že umožnila vypúšťanie priemyselných odpadových vôd priemyselného podniku Estação de Serviço
                     Sobritos Lda nachádzajúceho sa na území mesta Matosinhos bez vydania zodpovedajúceho povolenia, nesplnila povinnosti, ktoré
                     jej vyplývajú z článku 11 ods. 1 a 2 smernice Rady 91/271/EHS z 21. mája 1991 o čistení komunálnych odpadových vôd.
                  
               
            
         
                  2.
               
               
                  
               
               
                  	Portugalská republika je povinná nahradiť trovy konania.